text: Onnur útgávan av UEFA Europa Conference League kom at enda við finalu á Fortuna leikvøllinum í Prag í gjárkvøldið, og tað var eitt felag úr landinum við hægstu evropeisku styrkismetingini, sum vann kappingina. Talan var tó ikki um eitt av ovaru liðunum í fremstu ensku kappingini. West Ham endaði á 14. plássi í Premier League, men hevur - annað árið á rað staðið seg væl í evropeiskari kapping. Í fjør komu David Moyes og hansara lið í hálvfinaluna í Europa League, og nú vann felagið úr London yngstu kappingina hjá UEFA.Tað var Said Benrahma, ið legði West Ham á odda við brotssparki í 62. minutti. Fimm minuttir seinni javnaði Giacomo Bonaventura fyri Fiorentina, og eina løtu sá tað út til at fara at enda í longdari leiktíð.
text: #000004
text: Bowen og hinir fegnast um sigursmálið (Mynd: EPA)Í 92. minutti bragdaði tó aftur hjá West Ham, og var tað álopskendi Jarred Bowen, ið gjørdist hetjan. Maðurin við fýra A-landsdystum fyri Ongland var á rætta staðnum, 2-1, og so kundu øll í ensku leguni fegnast, og Moyes gav gamla pápa sínum heiðursmerki sítt á vøllinum. Skotin hevur staðið á odda fyri West Ham í trý og eitt hálvt ár, men starv hansara var sambært bretskum miðlum í vanda, um West Ham ikki vann finaluna. Tað er tó greitt, at hetta var síðsti dystur hjá Declan Rice fyri felagið. Eftir finalusigurin í gjár fekk enska miðvallarstjørnan nógvar spurningar um, hvar framtíð hansara liggur. Stórur áhugi er fyri Rice, men hann vildi ikki váttað nakað tá. Í dag hevur høvuðseigarin og formaðurin í felagnum, David Sullivan, tó sagt, at felagið fer at lurta eftir boðum uppá Declan Rice, og at man ikki vil forða honum í at fara.
text: #000005
text: Declan Rice við steypuni (Mynd: EPA)David Moyes hevur verið undir trýsti í ár - aftur hevur skotin tó víst sítt virði (Mynd: EPA)Hetta er fyrsta stóra steypið hjá West Ham í 43 ár. Í 1980 vann London-felagið FA Cup á triðja sinni. Hetta er ikki fyrsta evropeiska steypið á marknaðinum: Í 1965 vann West Ham UEFA Cup fyri steypavinnarar (tá næststørstu evropeisku kappingina) og var eisini ein av vinnarunum í Intertoto Cup í 1999.Hetta var onnur vikan á rað, at eitt italskt lið tapti evropeiska finalu. Roma, ið vann fyrstu Conference League-kappingina í fjør, tapti Europa League-finaluna fyri Sevilla. Leygarkvøldið skal Inter Milan royna at koppa stórfavorittinum Manchester City í Champions League-finaluni.
text: #000006
text: Kvinnurnar komnar uppá pláss í Kýpros
text: #000009